b'\n_START_ARTICLE_\n\xc5\xbdanjevec\n_START_SECTION_\nOpis\n_START_PARAGRAPH_\nOzko ovalni, usnjati listi \xc5\xbeanjevca so na olesenelo steblo razvr\xc5\xa1\xc4\x8deni premenjalno. Njegovi dvobo\xc4\x8dno somerni dvobarvni cvetovi so dolgi od 10 do 15 mm, po\xc5\xbeenejo pa po eden ali dva v zalistjih stebelnih listov. Obi\xc4\x8dajno so \xc4\x8da\xc5\xa1ni listi beli in rumeni ali \xc5\xa1krlatni in rumeni. Cvet je sestavljen iz petih \xc4\x8da\xc5\xa1nih listov, notranja dva sta pove\xc4\x8dana in podobna cvetnim listom._NEWLINE_\xc5\xbdanjevec najraje raste na suhih pustih tleh na apnen\xc4\x8dasti podlagi zahodnje in osrednje Evrope. V Sloveniji uspeva v alpskem, predalpskem in dinarskem svetu, kjer cveti od aprila do junija v svetlih gozdovih in suhih travnikih.'